AI बेस्ड लैंग्वेज मॉडल को अपने ब्राउजर में ला सकती है कंपनी
सैमसंग के स्मार्टफोन यूजर्स जल्द ही अपने फोन में ChatGPT को यूज कर सकेंगे। इसके लिए कोरियन टेक कंपनी इसके लिए अपने इंटरनेट ब्राउजर ऐप में चैटजीपीटी, एक AI लैंग्वेज मॉडल को एकीकृत (Integrated) कर सकता है।
सैमसंग स्मार्टफोन यूजर्स जल्द ही अपने फोन में ChatGPT को यूज कर सकेंगे। कोरियन टेक कंपनी इसके लिए अपने इंटरनेट ब्राउजर ऐप में इस AI लैंग्वेज मॉडल को एकीकृत (Integrated) कर सकता है। एंड्रॉइड अथॉरिटी की एक रिपोर्ट के अनुसार, यह जानकारी सैमसंग इंटरनेट ब्राउजर v22.0.0.54 में मिले कोड से सामने आई है।
कोड बताता है कि सैमसंग किसी तरह से ब्राउजर के अंदर चैटजीपीटी के एकीकरण की खोज कर रहा है। कोड के तार (strings) संकेत करते हैं कि इस फीचर को एक्सपेरीमेंट के तौर पर शुरू किया जा सकता है। माना जा रहा है कि ब्राउजर यूजर्स को चैटजीपीटी वेबसाइट पर नेविगेट किए बिना इसका उपयोग कर सकेंगे।
कोड चैटजीपीटी सेटिंग्स और अलग-अलग चैटजीपीटी मॉडल को सिलेक्ट करने की क्षमता का भी संकेत देता है। हालांकि, चैटजीपीटी इंटीग्रेटेड के लिए सैमसंग की ओर से कोई जानकारी नहीं दी गई हैं।
AI बेस्ड फीचर्स की खोज कर रही कंपनी
रिपोर्ट में बताया गया कि सैमसंग अपने यूजर्स का एक्सपीरियंस बढ़ाने के लिए AI बेस्ड फीचर्स की खोज कर रही है। इस साल की शुरुआत में खबरें आई थीं कि सैमसंग अपने AI फीचर्स के लिए गूगल (Google) सर्च से माइक्रोसॉफ्ट बिंग पर स्विच करने पर विचार कर रहा है। हालांकि, बाद में कंपनी ने गूगल सर्च पर बने रहने का फैसला लिया था।
क्या है ChatGPT
आर्टिफिशियल इंटेलिजेंस यानी AI पर काम करने वाली कंपनी OpenAI ने एक नया चैटबॉट बनाया है। इसे 30 नवंबर 2022 को लॉन्च किया गया था। चैटबॉट यानी मशीन से चैट करना, लेकिन इसमें आपको इंसान से बात करने जैसी फीलिंग आएगी। इसका नाम है ChatGPT यानी जेनेरेटिव प्रेट्रेन्ड ट्रांसफॉर्मर।
यह एक कन्वर्सेशनल AI है। एक ऐसा आर्टिफिशियल इंटेलिजेंस जिसके साथ आप इंसानों की तरह बातचीत कर सकते हैं। यानी आप उससे कुछ भी पूछोगे तो वो आपको इंसानों की तरह डिटेल में लिखकर उस सवाल का जवाब क्रिस्प तरीके से देता है। इसमें अब डाल-ई टूल भी मौजूद है। यह टेक्स्ट के बदले 3डी इमेज बनाता है।
चैटजीपीटी-4 की खूबियां
ओपनएआई ने चैटबोट चैटजीपीटी का नया एडवांस संस्करण GPT-4 मार्च में लॉन्च किया था। ये कई विषयों का एक्सपर्ट है। ये चिकित्सीय सलाह भी देता है, जिसे देखकर डॉक्टर भी हैरान रह जाते हैं। ये इमेज देखकर उसको डिस्क्राइब कर सकता है। इसके चुटकुले भी पहले से ज्यादा मजेदार हो गए हैं। आइए जानते हैं इसकी खूबियां...
​​​​​ChatGpt की सीमाएं क्या हैं?
ChatGpt भले ही सभी तरह के सवालों का जवाब आसानी से देता हो, लेकिन इसकी कुछ सीमाएं भी हैं। ऐसे ही 4 सीमाओं के बारे में यहां जानते हैं...
